
Rūpniecības iela 23, Rīga, LV-1045, tālr. 67084200, e-pasts ap@vvd.gov.lv, www.vvd.gov.lv


Atzinums Nr. AP24AZ1632
	Par tehniskajiem noteikumiem	

Adresāts (iesniedzējs):
Akciju sabiedrība “Sadales tīkls”, reģistrācijas Nr. 40003857687, Šmerļa iela 1, Rīga, LV-1006, elektroniskā pasta adrese: st@sadalestikls.lv (turpmāk – Iesniedzējs).[footnoteRef:1] [1:  Pilnvarotā persona (Pilnvara Nr. BIS-BV-41-2023-115761, BIS-BV-41-2023-33376): sabiedrība ar ierobežotu atbildību “WOLTEC”, reģistrācijas Nr. 44103097350, Ausekļa iela 31, Valmiera, Valmieras novads, LV-4201, elektroniskā pasta adrese: m.kolesnikovs@woltec.lv, tālrunis: 22013515.] 


Iesniedzēja prasījums: 
Valsts vides dienests (turpmāk – Dienests) 2024. gada 08. oktobrī saņēma Iesniedzēja iesniegumu tehnisko noteikumu saņemšanai objektam “20kV elektropārvades līniju S137, S127 pārbūve, transformatora apakšstacijas T75031 automatizācija Rietekļa un Vaidavas ielās, Valmierā (IO-259181)”   (turpmāk – Paredzētā darbība).

Paredzētā darbība un tās raksturojums:
Projektēt 20 kV elektropārvades līniju (turpmāk-EPL) pēc iespējas gar ceļu. Esošo 20kV Kabeļlīniju (turpmāk-KL) S137 atvienot no balsta Nr.1 un pagarināt līdz T-1228, izbūvējot 20kV KL Al-240;  Esošo 20kV KL S127 atvienot no balsta Nr.9 un pagarināt līdz T-1228, izbūvējot 20kV KL Al-240; 20kV KL S136 pārgriezt Vaidavas ielas malā un pagarināt līdz projektējamam KP, izbūvējot 20kV KL Al-240. Posmu virzienā uz balstu 9A demontēt; 20kV KL S127 pārgriezt Vaidavas ielas malā, posmu uz balstu Nr.9 pagarināt līdz T75031, izbūvējot 20kV KL Al-240. Posmu uz T71291 pagarināt līdz projektējamo KP, izbūvējot 20kV KL Al-240; Esošo lietotāja 20kV KL virzienā uz T-1187 atvienot no balsta Nr.1A un pagarināt līdz projektējamam KP, pieslēdzot pēc 20kV uzskaites, izbūvējot nepieciešama šķērsgriezuma lietotāja 20kV KL; Demontēt 20kV GVL S127, S137, S138 posmus. 

Paredzētās darbības vieta: 
	Valmieras novads, Valmiera, zemes vienības ar kadastra apzīmējumu: 96010030207, 96010030211, 96010030213, 96010030204, 96010030011, 96010030050, 96010030202, 96010030106, 96010030017 (turpmāk – Norises vieta).

Izvērtētā dokumentācija:
1. 2024. gada 18. oktobra iesniegums Būvniecības informācijas sistēmā Nr. BIS-BV-6.4-2024-51507; 
2. Valmieras novada teritorijas plānojums (no 2017.gada )  (turpmāk – Teritorijas plānojums I)[footnoteRef:2]; [2:  https://geolatvija.lv/geo/tapis#document_6440#nozoom (dati skatīti 08.11.2024.)] 

3. Valsts zemes dienesta kadastra informācijas sistēmas dati[footnoteRef:3]; [3:  https://www.kadastrs.lv#result (dati skatīti 08.11.2024.)] 

4. Dabas aizsardzības pārvaldes dabas datu pārvaldības sistēma “Ozols”[footnoteRef:4]; [4:  https://ozols.gov.lv/ozols/  (dati skatīti 08.11.2024.)] 

5. Dienesta Piesārņoto vietu pārvaldības sistēma [footnoteRef:5]; [5:  https://pvps.vvd.gov.lv#territory/map  (dati skatīti 08.11.2024.)] 


Administratīvā procesa dalībnieku viedokļi un argumenti:
Atzinuma sagatavošanas laikā Dienests nav saņēmis citus viedokļus un argumentus. 

Faktu konstatējums, izvērtējums, apsvērumi:
Dienests, izvērtējot tā rīcībā esošo informāciju, secina, ka: 
1. saskaņā ar Teritorijas plānojuma  Grafisko daļu  Paredzētās darbības Norises vieta  atrodas Transporta infrastruktūras teritorijā (TR), Tehniskās apbūves teritorijā (TA),  Rūpnieciskās apbūves teritorijā (R), Publiskās apbūves teritorijā(P), Publiskās apbūves teritorijas (P1) kur saskaņā ar Teritorijas plānojuma Teritorijas izmantošanas un apbūves noteikumiem (turpmāk – TIAN) elektroapgādes būvniecība Norises vietā ir atļautā teritorijas izmantošana, saskaņā ar TIAN   4.7.1. apakšsadaļu Transporta infrastruktūras teritorija(TR), 667.punktu Inženiertehniskā infrastruktūra (14001); 4.8.1.sadaļu Tehniskās apbūves teritorija (TA), 677.punktu Inženiertehniskā infrastruktūra (14001); 4.6.1.apakšsadaļu .Rūpnieciskās apbūves teritorija 631. punktu Inženiertehniskā infrastruktūra (14001); 4.4.1.apakšsadaļu Publiskās apbūves teritorijas(P), 381. punktu Labiekārtota ārtelpa (24001); 4.4.1. apakšsadaļu Publiskās apbūves teritorija (P1), 393. punktu Labiekārtota ārtelpa (24001) un 3.2. sadaļu Prasības inženiertehniskās apgādes tīkliem un objektiem; 
2. atbilstoši Teritorijas plānojumā norādītajam Paredzētās darbības Norises vieta atrodas ārpus Baltijas jūras un Rīgas jūras līča krasta kāpu aizsargjoslas, kā arī ārpus virszemes ūdensobjektu aizsargjoslai un applūstošām teritorijām;
3. Norises vieta atrodas vides un dabas resursu ķīmiskās aizsargjoslas teritorijā ap ūdens ņemšanas vietām. Attālums no Paredzētās darbības vietas līdz tuvākajam urbumam ~730m līdz zemes vienībai ar kadastra apzīmējumu  96010030017; ~446m attālums līdz zemes vienībai ar kadastra apzīmējumu 96010030106; ~786m attālums līdz zemes vienībai ar kadastra apzīmējumu 96010030202; ~906m attālums līdz zemes vienībai ar kadastra apzīmējumu 96010030050; ~838m attālums līdz zemes vienībai ar kadastra apzīmējumu 96010030011; ~803m attālums līdz zemes vienībai ar kadastra apzīmējumu 96010030204; ~808m attālums līdz zemes vienībai ar kadastra apzīmējumu 96010030213; ~793m attālums līdz zemes vienībai ar kadastra apzīmējumu 96010030204, kur mazcaurlaidīgo nogulumu biezums ir lielāks par 20 m, kas saskaņā ar Ministru kabineta  2004. gada 20. janvāra noteikumu Nr. 43 “Aizsargjoslu ap ūdens ņemšanas vietām noteikšanas metodika”  (turpmāk – MK noteikumi Nr. 43) 7.1.4. apakšpunktu ir vērtējams kā ļoti labi aizsargāts ūdens horizonts. Saskaņā ar MK noteikumu Nr. 43 7.3. punktā noteikto Paredzētās darbības vietas attālums no norises vietas līdz urbumam nodrošina to, ka ūdens ķīmiskā piesārņošana ūdens ņemšanas vietā un tās ekspluatācijas laikā nav iespējama un ūdens kvalitāte atbilst dzeramā ūdens ieguvei izmantojamo pazemes ūdeņu ūdens kvalitātes normatīviem. Darbība nav saistīta ar apjomīgiem būvniecības darbiem un piesārņojuma novadīšanu vidē, ietekme nav vērtējama kā būtiska, vai tāda, kas nozīmīgi ietekmētu vides procesus un cilvēkus, kas pakļauti tās ietekmei; 
4. saskaņā ar Dabas aizsardzības pārvaldes dabas datu pārvaldes sistēmā “OZOLS” norādītajiem datiem darbības vieta neatrodas īpaši aizsargājamā dabas teritorijā, kā arī tajā nav reģistrēti mikroliegumi, mikroliegumu buferzonas, īpaši aizsargājami biotopi un sugu dzīvotnes;
5. saskaņā ar Dienesta Piesārņoto vietu pārvaldības sistēmu karti paredzētās darbības vieta neskar piesārņotās vai potenciāli piesārņotās teritorijas;
6. paredzētajai darbībai saskaņā ar likuma “Par ietekmes uz vidi novērtējumu” 3.2 pantu un 2. pielikumu nav nepieciešams ietekmes uz vidi sākotnējais izvērtējums;
7. likuma “Par ietekmes uz vidi novērtējumu” 13. panta ceturtajā daļā noteikts, ka Ministru kabinets nosaka paredzētās darbības, kuru veikšanai nepieciešami tehniskie noteikumi. Paredzētā darbība ir iekļauta Ministru kabineta 2015.gada 27. janvāra noteikumu Nr. 30 “Kārtība, kādā Valsts vides dienests izdod tehniskos noteikumus paredzētajai darbībai” Pielikuma 10. punkta 10.9. apakšpunktā: paredzētās darbības īstenošana ķīmiskajā aizsargjoslā ap ņemšanas vietām. 

Lēmuma pieņemšanas pamatojums
Ķīmiskajā aizsargjoslā ap ūdens ņemšanas vietām ir būtiski nodrošināt to, lai neveidojas pazemes ūdeņu piesārņošanas riski. Paredzētā darbība nav saistīta ar būtisku piesārņojuma novadīšanu vidē, tajā skaitā gruntī un gruntsūdeņos. Vienlaikus Dienests secina, ka vides aizsardzības prasības ir noteiktas ārējos normatīvajos aktos, tajā skaitā Vides aizsardzības likumā, Aizsargjoslu likumā,  likumā “Par zemes dzīlēm”, Atkritumu apsaimniekošanas likumā, Ministru kabineta 2004. gada 20. janvāra noteikumos Nr. 43 “Aizsargjoslu ap ūdens ņemšanas vietām noteikšanas metodika”, Ministru kabineta 2017. gada 9. maija noteikumos Nr. 253 “Atsevišķu inženierbūvju noteikumi”, Teritorijas plānojumā un citos normatīvajos aktos.
Dienesta ieskatā, paredzētās darbības īstenošanai, papildus īpašas vides aizsardzības prasības izvirzīt nav nepieciešams, ņemot vērā, ka pēc būtības elektropārvades līniju būvniecībai/pārbūvei un elektrouzlādes staciju būvniecībai Dienesta tehniskie noteikumi nav nepieciešami. Vēršam uzmanību, ka būvniecības laikā radušos atkritumus jāapsaimnieko un jānodod atkritumu apsaimniekotājam, kuram ir spēkā esoša Valsts vides dienesta izsniegta atkritumu apsaimniekošanas atļauja un kurš veic visu radušos atkritumu uzskaiti atkritumu pārvadājumu uzskaites valsts informācijas sistēmā saskaņā ar Ministru kabineta 2021.gada 18.februāra noteikumos Nr. 113 “Atkritumu un to pārvadājumu uzskaites kārtība” noteikto kārtību. Būvniecības laikā ir aizliegta dažādu atkritumu, tai skaitā bīstamo un sadzīves atkritumu sajaukšana. Nenozīmīgas naftas produktu noplūdes no būvdarbos iesaistītās tehnikas (ja tādas radīsies) jāsavāc ar absorbējoša materiāla palīdzību, kas jāuzglabā būvdarbu Norises vietā. 
Lai arī Noteikumu Nr. 30 pielikuma 10.9. apakšpunkts paredz, ka Paredzētajai darbībai ir izsniedzami tehniskie noteikumi, tomēr, ņemot vērā, ka Paredzētā darbība nav saistīta ar apjomīgiem būvniecības darbiem un piesārņojuma izplatīšanos, darbības teritorijā nav tādu īpaši aizsargājamu dabas vērtību, kuras tiktu būtiski negatīvi ietekmētas un to esība būtu nozīmīgs apgrūtinājums, pazemes ūdens ieguves urbums atrodas pietiekami lielā attālumā un ņemšanas horizonts ir labi aizsargāts, kā arī Dienesta ieskatā vides kvalitātes nodrošināšanas prasības ārējos normatīvajos aktos ir vērtējamas kā pietiekamas, lai samazinātu un novērstu varbūtējas negatīvās ietekmes uz vidi, Paredzētās darbības īstenošanai, Dienestam nav nepieciešams izvirzīt papildus īpašas vides aizsardzības prasības, kas būtu iekļaujamas tehniskajos noteikumos. Tādējādi, balstoties uz iepriekš rakstīto un, ievērojot lietderības apsvērumus un samērīguma principu, secināms, ka izsniegt tehniskos noteikumus, lai izvirzītu vides aizsardzības prasības, šajā gadījumā nav nepieciešams.

Lēmums:
Izvērtējot lietas faktiskos un tiesiskos apstākļus, Dienests sniedz atzinumu, ka paredzētajai darbībai objektam: “20kV elektropārvades līniju S137, S127 pārbūve, transformatora apakšstacijas T75031 automatizācija Rietekļa un Vaidavas ielās, Valmierā (IO-259181) ”, īpašas vides aizsardzības prasības netiek izvirzītas un tehniskie noteikumi nav nepieciešami. 
Ņemot vērā iepriekš norādīto, būvprojekts izstrādājams un īstenojams atbilstoši ārējos normatīvajos aktos noteiktajām vides aizsardzības prasībām, jo tās nodrošina vides kvalitātes saglabāšanu. 


Piemērotās tiesību normas:
1. Administratīvā procesa likuma 65.panta ceturtā daļa, 67. pants;
2. Likuma “Par ietekmes uz vidi novērtējumu”13.panta ceturtā daļa;
3. Atkritumu apsaimniekošanas likuma 4.pants, 15.panta pirmā daļa, 16. panta pirmā daļa, 17. panta pirmā daļa, un 19. panta pirmā daļa;
4. Likuma “Par zemes dzīlēm” 10.panta pirmās daļas 1. un 3. punkts, 11.¹ panta pirmā daļa;
5. Aizsargjoslu likuma 9., 35., 39. pants;
6. Ministru kabineta 2015.gada 27. janvāra noteikumi Nr. 30 “Kārtība, kādā Valsts vides dienests izdod tehniskos noteikumus paredzētajai darbībai” 2., 13., 21., 22., 24., 28. punkts un Pielikuma 10.punkta 10.9. apakšpunkts;
7. Ministru kabineta 2004. gada 20. janvāra noteikumi Nr. 43 “Aizsargjoslu ap ūdens ņemšanas vietām noteikšanas metodika”; 7.3. punkts 7.1.4.apakšpunkts,;
8. Ministru kabineta 2017.gada 9. maija noteikumos Nr. 253 “Atsevišķu inženierbūvju noteikumi”;

Apstrīdēšanas kārtība: 
[bookmark: _Hlk100160711][bookmark: _Hlk99032045]Šo atzinumu var apstrīdēt mēneša laikā no tā spēkā stāšanās dienas Vides pārraudzības valsts birojā (Rūpniecības ielā 23, Rīgā, LV-1045, e-pasts: pasts@vpvb.gov.lv). Iesniegumu par atzinuma apstrīdēšanu iesniegt Valsts vides dienestā (Rūpniecības ielā 23, Rīgā, LV-1045, e-pasts: ap@vvd.gov.lv), atbilstoši Administratīvā procesa likuma 76. panta otrajai daļai, 77. pantam un 79. panta pirmajai daļai.

Atļauju pārvaldes 
Būvniecības un attīstības departamenta
Būvniecības ieceru daļas vadītāja vietniece	S. Gaiduka

Rīgā, 2024.gada 08. novembrī

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
Ineta Freimane 25699237 
Ineta.Freimane@vvd.gov.lv

